
Sfântul loan Maximovici, părintele unic - Mărturii olandeze: “Dacă 
se uită la tine, în clipa aceea te ştiai cel mai iubit din lume” 
(s.v. 19 iunie / s.n. 02 iulie) 

Sfântul ierarh loan Maximovici, arhiepiscop de Shanghai, Bruxelles şi San Fran- 
cisco, unul dintre ultimii adevăraţi apostoli (1896-1966) (s.v. 19 iunie / s.n. 02 iu- 
lie): 


https://www.academia.edu/43947740/Sf% C3% A2ntul_ ierarh loan Maximovici_arhiepisco 
de Shanshai Bruxelles %C5%9Fi San Francisco_unul dintre _ ultimii adev%C4% 83 
ra%C5%A3i apostoli 1896 _ 1966 _ 19 iunie 2 iulie 


https://archive.org/details/sfantul-ierarh-ioan-maximovici 


https://drive.google.com/file/d/1BnăXrpoXPSUSLo10uOLkviIGZpUtNDpDSt/view?usp=sha 

Câteva amintiri personale de Egumenul Adriaan, 1966 


Arhiepiscopul loan este cinstit ca Intemeietor al Bisericii Ortodoxe Olandeze, iar 
prima viață publicată după moartea sa a apărut în revista periodică a acestei 
Biserici în limba olandeză (articolul care urmează a fost publicat în acelaşi număr). 


Mai târziu, cea mai importantă viaţă adusă la zi a lui Vlădica a fost tradusă în 
întregime în limba olandeză şi publicată tot în această revistă. 


Vlădica loan, poreclit Shanghainski, a fost un om de felul celor pe care tânjeşti 
Să-i întâlneşti, chiar şi numai o dată în viaţă. lar atunci când această întâlnire 
devine realitate, amintirea ei nu mai poate fi ştearsă. Era cu adevărat un om unic, 
nu mai era nimeni ca dânsul, fiindcă multe trăsături, ele însele foarte rare, se 
regăseau încă în el cu o intensitate nemaivăzută. 


Încă îmi apare în faţa ochilor cum a venit să ne viziteze la biserică în urmă cu 
aproximativ cincisprezece ani. Nu atrăgea prea mult privirea: era scund, îndesat, 
avea un Chip cu trăsături neregulate care se ivea dintr-o grămadă încâlcită de 
fire de păr. Un defect grav de vorbire îl făcea foarte greu de înţeles, deşi vorbea 
germana, franceza şi engleza. Dar nu a spus prea multe. 


Foarte calm, fără să ţină seama de cei care îl aşteptau, a cercetat întrega biserica. A 
mers de a sărutat altarul şi s-a uitat cu atenţie la toate şi în toate cele de pe el. 
După aceea a examinat, una câte una, icoanele din jur şi cărțile, atât cele tipărite, 
cât şi cele scrise de mână. După o oră întreagă a plecat: voise să-i cunoască pe 
preoţii olandezi şi, dacă se întâmplă să avem greutăţi, trebuia doar să îi spunem. 


Și într-adevăr, la un an după vizita sa am avut mari greutăți ecleziastice. După ce 
vreme îndelungată am făcut încercări neroditoare în toate direcţiile, am hotărât “să 
ne încercăm norocul” şi cu el. Acesta a fost începutul unei lungi legături de 
prietenie, plină de binecuvântare, atât pentru noi, cât şi pentru Biserica Olandeză, 
pe care a luat-o atunci în păstorirea sa. Căci pentru el aceasta a însemnat că ne-a 
luat într-adevăr şi sub ocrotirea sa şi ne-a apărat cu mărinimie de toate atacurile 
care, din lipsă de înţelegere şi uneori chiar din rea-voinţă, erau îndreptate 
împotriva comunităţii tinere şi vulnerabile. 


Astfel am putut şi să învăţăm să îl cunoaştem mai bine, atât pe el, cât şi felul de 
necrezut în care îşi trăia viaţa. Căci venea adeseori în vizită şi mereu când vizita 
Biserica Rusă din Olanda stătea la noi la mănăstire, unde se simţea întocmai ca 

acasă. In plus, am fost şi noi de multe ori cu el în Franţa, la mănăstirea Lesna sau 
în camera sa de la Școala Rusă de Cadeţi din Versailles. 


Ceea ce te impresiona la el mai înainte de toate era asceza sa incredibil de aspră. 
Era ca şi cum ar fi înviat un Sfânt din pustie din primele secole. Nu se culca 
niciodată în pat; nici măcar nu avea aşa ceva. Uneori, dacă era grav bolnav, era 
îngrijit în altă parte. Dormea câte puţin, uneori câteva minute când era la 
rugăciune, câteva ore noaptea stând în capul oaselor, pe un scaun şi - ceea ce îi 
tulbura pe mulți - câteva minute în cursul unei discuţii care nu îl interesa, 
nepierzându-i totuşi firul. 


Umbla desculț, chiar şi pe pietrişul ascuţit al parcului de la Versailles. Mai apoi 
acest lucru i-a fost interzis de Mitropolit, după ce a avut o gravă infectare a 
sângelui din pricina unui ciob. Mânca numai o dată pe zi, spre miezul nopții - cel 
puţin când avea cineva grijă de acest lucru; altminteri, nu mânca nici atunci. 


Însă şi mai impresionantă era pilda vie a rugăciunii sale. Săvârşea zilnic Sfânta 
Liturghie, indiferent de cât de puţini oameni erau prezenţi. La această slujbă 
acorda foarte multă vreme pregătirii Darurilor. Sfântul disc era plin mai să dea pe 
dinafară datorită numărului mare al celor pomeniţi. Scotea din fiecare buzunar 
hârtiuţe cu nume pe ele, şi în fiecare zi unele noi li se adăugau acestora, din scrisori 
venite din toate colţurile lumii, prin care oamenii îi cereau să se roage, îndeosebi 
pentru bolnavi. Mai mult, în amintirea sa se păstra limpede chipul fiecăruia 
dintre cei pe care îi întâlnise în timpul vieţii sale active. EI le cunoştea şi le 
înțelegea nevoile şi acest lucru era deja o mângâiere. 


La Intrarea cu cinstitele Daruri începea din nou, cu pomelnicele care îi fuseseră 
aduse între timp, aşa încât corul trebuia uneori să repete de trei ori Heruvicul. 
După Sfânta Liturghie mai rămânea încă ore în şir în biserică. Curăţa cu o grijă 
minuțioasă Potirul şi Discul, proscomidiarul şi altarul. În acelaşi timp mânca 
prescură şi bea multă apă fierbinte. 


Citea cu voce tare Ceasurile, oriunde ar fi fost, adesea stând în picioare în tren 
Sau pe vapor, printre ceilalți călători (căci călătorea mult). După Sfânta 
Liturghie, după-amiaza, citea corespondenţa de dimineaţă, însă cineva de încredere 
trebuia să-i deschidă scrisorile pentru a nu vedea dacă este ceva urgent. Uneori 
anunţa dinainte conţinutul scrisorilor, chiar dacă erau lucruri de care nu mai auzise 
nimic de multă vreme. Avea foarte multă grijă ca în biserică şi îndeosebi în altar 
să nu se vorbească decât strict cele legate de slujbă. 

Bolnavii şi cei singuri erau cei cărora le acorda în primul rând atenţia sa, 
cercetându-i până şi în cele mai îndepărtate locuri. Pentru acest lucru purta cu el, 
într-o geantă de piele legată la gât cu o bandă, 


„ adusă din Rusia de Biserica 
emigrantă. Acolo cânta la căpătâiul bolnavului, cu vocea sa spartă, mica slujbă a 
Maicii Domnului şi aducea eventual şi Sfânta Impărtăşanie. 


Avea o preferinţă pentru copii, care se adunau atât de uşor în jurul său. Totdeauna 
se informa cu privire la ei, îi catehiza, le trimitea felicitări şi le aducea daruri. 
Putea Să-i privească minute în şir în ochi cu acea privire caldă, luminoasă, care 
te învăluia în întregime, aşa cum îşi cuprinde o mamă copilul în braţe. Această 
privire rămâne de neuitat pentru toţi cei care l-au întâlnit. Pe cât de prost se 
exprima, pe atât de plini de înţeles îi erau ochii. O atingere întâmplătoare te ducea 
cu gândul la ceva tare şi masiv, ca un trunchi de copac noduros. Însă Jacă se uita 
la tine, în clipa aceea te ştiai cel mai iubit din lume. 


Fireşte, mulţi care îl cunoşteau numai la suprafaţă se simțeau jioniţi de felul 
cum arată. Nu cunoştea vrednicia exterioară, în orice împrejurare era pur şi 
simplu el, monahul care avea gândul numai la rugăciune şi la nevoile celor 
necăjiţi. Era mai mare însă numărul celor care îl admirau cu adevărat pentru 
aceasta şi care îl iubeau, deşi era obositor pentru ei, cu cererile sale. 

Este binecunoscută povestea despre cum a stat zile în şir la Washington, în 
anticamera ministrului de externe, până când a reuşit să ia permisul de intrare 
pentru miile sale de refugiaţi ruşi din China, inclusiv pentru bolnavi, ceea ce nu 
mai reuşise nimeni înaintea sa. Oriunde mergea, erau oameni care doreau să-i 
vorbească. Dacă umbla prin Paris, din toate părţile oamenii alergau către el ca să-i 
ceară binecuvântare şi să-i sărute mâna. Vedeai atunci cum doamnele elegant 
îmbrăcate îşi ştergeau mai întâi buzele, fiindcă ştiau că nu îi place rujul. Mai 
mult, adesea trenul de Dieppe (unde erau găzduite corpurile de cadeți) pleca mai 
târziu din gara St. Lazare, deoarece conductorul îl vedea de departe pe 
“Monseniorul” rus, care de fiecare dată era reţinut de oameni. Cu toate acestea 
se întâmpla frecvent să piardă trenul, pentru că timpul era numai o noţiune vagă 
pentru el. 


Ar mai fi multe astfel de întâmplări de amintit. De exemplu, un vagabond din Lion 
povestea cu entuziasm cum umbla Vlădica Ioan prin Shanghai în anii grei, 
pentru a împărți pâine şi bani, chiar şi beţivilor. Acest lucru nu îl uita, oricât de 
aspru ar fi vorbit despre alţii. 


La fel cum a trăit a şi murit, fără ca nimeni să se aştepte la aceasta, singur în 
camera sa, când tocmai se dusese să se aşeze pentru a se odihni după slujba din 
timpul vizitei în Seattle, oraş din nordul îndepărtat al întinsei sale eparhii. Yom 
mulțumi pururea că l-am cunoscut şi că am fost cuprinşi în marea lui dragoste. 
Nădăjduim că această legătură de iubire va continua să lucreze spre binele 
nostru, acum că Vlădica are o legătură şi mai directă cu Domnul său, Căruia i-a 
fost unul dintre cei mai credincioşi slujitori de pe pământ din vremurile noastre. 


Părintele Martin Erlings: (...) Veneraţia şi dragostea ortodocșilor olandezi pentru 
Vlădica a fost exprimată de Episcopul lacov în Cuvântul înainte la Viaţa 
Arhiepiscopului loan (1966, toamna): 

“Această ediţie este închinată în primul rând amintirii celui ce ne-a părăsit pe 
neaşteptate, Arhiepiscopului loan. Ne-am gândit că l-am putea cinsti cel mai 
bine trimițându-vă o fotografie cu <<Vlădica al nostru>>, făcută la noi în 
biserică în timpul Sfintei Liturghii. Este caracteristică pentru el, toți cei care l-au 
cunoscut îşi vor da îndată seama că el este. Fotografia a fost făcută în timpul 
Liturghiei săvârşite în Lunea Sfântului Duh[1], când m-a făcut stareţ. Avea 
numai şaptezeci de ani când a murit, pe deplin singur, după cum fusese de când 
devenise episcop. El a făcut totul în felul său, a săvârşit în fiecare zi toate 
slujbele, Sfânta Liturghie a slujit-o fie că era în tren, pe vapor sau în spital. lar 
dacă nu putea să facă acest lucru fiindcă era bolnav, chema un preot să o 
săvârşească la el în cameră. A fost cunoscut şi foarte cinstit în toată lumea. 

Chiar în Paris, omul care face semn să plece trenul din gară îl aştepta când ştia 
că trebuie să sosească <<Arhiepiscopul rus>>. 


În toate spitalele europene era cunoscut ca episcopul care stătea şi se ruga chiar 
şi toată noaptea alături de cei care erau pe moarte. Era chemat să se roage la 
căpătâiul celor care erau foarte bolnavi, fie ei catolici, protestanți, ortodocşi sau 
de orice altă confesiune, căci, atunci când se ruga el, Dumnezeu era îndurător. 

A murit pe 2 iulie, adormind pe când se ruga. <<Acum nu mai avem părinte>>. 
Acest strigăt s-a făcut auzit în toată Biserica, în toată lumea. Și Biserica 
Ortodoxă Olandeză este orfană şi nu mai are ocrotitor pe pământul acesta. Însă 
el ocroteşte mica noastră Biserică pe lângă Dumnezeu. Ultimul lucru pe care l-a 
făcut a fost Să-mi trimită mie personal veşmintele şi mitra sa de Paşte. Scrisoarea 
mea de mulţumire nu a primit nici un răspuns. 


Nu mai am părinte duhovnicesc şi nici nu o Să mai am, în orice caz nu pe cineva 
ca el, care să mă sune în miezul ala ca să-mi spună: 


Vlădica, îţi mulțumim pentru tot, şi aminteşte-ţi de noi, Biserica ta Ortodoxă 
Olandeză, la Tronul lui Dumnezeu”. 


[1] Lunea Rusaliilor (“Conform tradiţiei după care, în ziua următoare marilor 
praznice, sărbătorim persoanele care au slujit ca instrumente ale evenimentului 
prăznuit sau care au avut un oarecare rol în săvârşirea lui, a doua zi după Duminica 
Pogorârii Sfântului Duh, adică în Lunea Rusaliilor, Biserica ortodoxă prăznuieşte 
pe Sfântul Duh [...]. În calendarele româneşti de perete această zi e trecută 
ca sărbătoare Sfintei Treimi. Denumirea aceasta, de dată mai nouă, reprezintă 
probabil o influenţă catolică (la catolici Sfânta Treime e sărbătorită în prima 
duminică după Rusalii). În sec.XII, nici în Apus nu era încă generalizată o 
asemenea sărbătoare, ci era privită în unele mănăstiri ca o inovaţie; ea a fost 
stabilită definitiv în Apus abia la 1334. În calendarele celorlalte biserici ortodoxe 
însă Lunea de după Rusalii este numită încălunea Sfântului Duh..." 
Pr.prof.T.Ene Branişte, Liturgica generală, vol.I, p.182, Editura Episcopiei Dunării 
de Jos, Galaţi, 2002). (Nota trad.) 


Fericitul loan în Franţa — Mesele de la miezul nopții 

Pr. Gherman Poâmoşensăi 


Fericitul loan 
Maximovici 


Când Fericitul loan şi părintele Mitrofan s-au mutat în casa de lângă biserică, am 
început să mă duc în mod regulat acolo ca să le pregătesc de mâncare. Era lege că 
Fericitul loan mânca masa principală noaptea târziu, pe la miezul nopţii, şi eu 
încercam mereu să fiu acolo ca să îi încălzesc totul, ca să mănânce ceva cald. 
Rămâneam până când termina de mâncat. 


Adesea venea îngheţat tot, tremurând de frig. îmi amintesc ca şi cum ar fi fost ieri 
cum venea jos, întotdeauna desculţ, iar podeaua noastră nu avea linoleum, ci doar 
ciment gol, rece. Eu încercam să-i pun un covoraş pentru picioare, însă el reuşea de 
fiecare dată să se aşeze alături, şi niciodată pe acesta. Părintele Mitrofan făcuse rost 
de un radiator mic, portabil, pe care îl aşezase chiar deasupra fotoliului Fericitului 
loan, aşa încât să îi vină aer cald la spate. 


Părintelui Mitrofan îi plăcea foarte mult peştele. Oricând era dezlegare la peşte ori 
îl gătea el, ori o ruga pe mama să îl prăjească, îi plăcea îndeosebi un peşte numit 
„Ssungary”, care era foarte greu şi avea un miros puternic, în vreme ce mie nu mi-a 
plăcut niciodată peştele, mai ales acesta. Dar, cum slujba mea îmi cerea să 
pregătesc mâncarea, aveam şi privilegiul de a împărţi masa cu Arhiepiscopul şi cu 
părintele Mitrofan. 


Ar Dr Dr dr dr de Dr dr de De Dr dr dr De de dr dr A de dr dr A A 


Xp PP PP 0 E E IE IP IP 3 E E IE II IE E XX 


Ar De De De De dr De e De De de De Dr Dr De De De De De De de e Ar A d 


XP PP 2 0 E E 3 IP IP 3 5 E IE II IE E XX 


Și aşa ajungeam noi trei la masă în faţa unei grămezi întregi cu peşti de acest fel, 
care se holbau ameninţător la mine. Mă uitam la ei cu groază şi mă gândeam: „O, 
Dumnezeule milostive, cum o să mănânc peştele ăsta?” 


Intre timp, părintele Mitrofan zâmbea şi îi spunea ierarhului: - Prea Sfinţia voastră, 
daţi-i o porție mai mare Zinei. 


Iar Prea Sfinţia sa, cu mâna lui generoasă, alegea cu grijă cel mai mare peşte şi mi- 
1 punea în farfurie. Aproape că-mi dădeau lacrimile. Dar ce puteam face ? Trebuia 
să mănânc |! Cu chiu, cu vai, de-abia reuşeam să-l mănânc, când din partea 
părintelui Mitrofan îmi cădea în farfurie o întreagă jumătate dintr-un alt peşte. 


Rămâneam încurcată, neştiind ce să fac. Şi totuşi, aproape cu lacrimi în ochi, îl 
terminam şi pe acela, spunându-mi: „O, Doamne, nu numai că n-o să pot să ajung 
acasă, dar nici măcar n-o să mă pot ridica de la masă !” însă niciodată nu s-a 
întâmplat aşa ceva ! Mă ridicam fără nici o greutate de la masă, puteam face tot ce 
trebuia după aceea şi mă duceam foarte frumos acasă, unde dormeam ca un prunc, 
fără să simt vreun pic de greață. Asta înseamnă să ai binecuvântarea unui om 
binecuvântat. 


(“Fericitul loan Maximovici. Viaţa şi Minunile”, Editura Sophia, Bucureşti, 
2006) 

